**Zmluva č. 40/P/2019**

**o výpožičke priestorov kultúrneho domu Modranka, Trnava, Seredská ul. 66**

**I.**

**Zmluvné strany**

**Požičiavateľ: Správa kultúrnych a športových zariadení mesta Trnava**

 **917 01 Trnava, Hlavná 17**

 **zastúpená riaditeľom: Ing. Martin Turčan**

 **IČO: 00598135 DIČ: 2021190963**

 **IČ DPH: SK2021190963**

 **č. ú.:**

**a**

**Vypožičiavateľ: Šachový klub Komplet Trnava - Modranka, I. Krasku 33**

 **917 05 Trnava**

 **Zastúpený predsedom: Ing. Július Gajarský**

uzatvárajú podľa § 659 a nasl. Občianskeho zákonníka

túto zmluvu o výpožičke

**II.**

**Predmet a účely zmluvy**

Predmetom zmluvy je výpožička priestorov kultúrneho domu Modranka, Trnava, Seredská ul. 66. Vypožičiavateľ je na základe tejto zmluvy s požičiavateľom oprávnený usporiadať v priestoroch kultúrneho domu Modranka podujatie: „Vianočná TIRNAVIA šachových nádejí 2019“.

Správa kultúrnych a športových zariadení mesta Trnava ako požičiavateľ dáva do výpožičky vypožičiavateľovi priestory kultúrneho domu Modranka, Trnava na usporiadanie podujatia „Vianočná TIRNAVIA šachových nádejí 2019“ v nasledovnom rozsahu: sála, javisko, šatňa, vestibul a sociálne zariadenia.

**III.**

**Termín výpožičky priestorov a účinnosť zmluvy**

Požičiavateľ na základe tejto zmluvy poskytne vypožičiavateľovi priestory dohodnuté v čl. II. tejto zmluvy dňa **14. 12. 2019 v čase od 07:00 hod. do 17:00 hod**.

**IV.**

**Cena za výpožičku a podmienky úhrady**

1. Zmluvné strany sa dohodli na bezplatnej výpožičke priestorov.
2. Služby spojené s organizovaním podujatia (dodržanie bezpečnosti, požiarnej ochrany a usporiadanie samotnej akcie, rozmiestňovanie stolov a stoličiek, úprava javiska, dozor, obsluha osvetlenia, upratovanie po podujatí a ostatné práce) zabezpečuje a uhrádza organizátor na vlastné náklady.

**V.**

**Podmienky prenájmu**

**Povinnosti požičiavateľa:**

1. Požičiavateľ sa na základe tejto zmluvy zaväzuje poskytnúť vypožičiavateľovi priestory dohodnuté v čl. II. tejto zmluvy, v termíne dohodnutom v čl. III. tejto zmluvy.

**Povinnosti vypožičiavateľa:**

1. Vypožičiavateľ je povinný dodržiavať príslušné ustanovenia VZN mesta Trnava (oznámenie o usporiadaní verejného kultúrneho podujatia), VZN č. 134 o rušení nočného pokoja v prípade, že sa vzťahujú na uvedené podujatie. Povolenia sa vybavujú na Mestskom úrade v Trnave, Trhová 3.
2. Vypožičiavateľ je oprávnený využiť prenajaté priestory výhradne na účel dohodnutý v čl. II. tejto zmluvy.
3. Vypožičiavateľ je povinný na vlastné náklady zabezpečiť pri organizácii podujatia všetky služby spojené s jeho uskutočnením: požiarny dozor, bezpečnostnú službu, usporiadateľskú službu, ako aj ostatných pracovníkov, ktorí sú potrební k realizácii podujatia (obsluha osvetlenia, úprava javiska, rozmiestnenie stolov a stoličiek, upratovanie po podujatí, vyčistenie kobercov a  pod.).
4. Vypožičiavateľ v plnom rozsahu zodpovedá za technické zabezpečenie podujatia a taktiež za poriadok počas podujatia.
5. Vypožičiavateľ je povinný zaobchádzať s majetkom požičiavateľa tak, aby nedošlo k jeho poškodeniu. Počas výpožičky vypožičiavateľ v plnej miere zodpovedá za škody vzniknuté na majetku požičiavateľa.
6. Vypožičiavateľ je povinný odovzdať po ukončení predmet výpožičky bez závad.
7. Vypožičiavateľ je povinný uhradiť požičiavateľovi všetky škody vzniknuté na majetku, ktoré boli spísané pri ukončení výpožičky v protokole z fyzického prevzatia.
8. Pri odovzdaní a spätnom prevzatí predmetu výpožičky bude spísaný protokol z fyzického odovzdania, za účasti požičiavateľa a vypožičiavateľa.

**VI.**

**Záverečné ustanovenia**

1. Zmluva nadobúda platnosť dňom podpísania zmluvnými stranami a účinnosť dňom nasledujúcim po dni zverejnenia na webovom sídle Správy kultúrnych a športových zariadení mesta Trnava. Zmluvné strany sa podpísaním tejto zmluvy zaväzujú k jej plneniu vo všetkých bodoch.
2. Zmluvu je možné meniť iba písomnou formou, na základe vzájomnej dohody, pričom návrh na zmenu môže podať každá zo zmluvných strán.
3. Zmluva je spísaná v 3 rovnopisoch, z ktorých 2 vyhotovenia obdrží požičiavateľ a 1 vyhotovenie obdrží vypožičiavateľ.
4. Zmluva bola zverejnená dňa 12.12.2019 ..................

V Trnave, 9. 12. 2019

................................................. ..............................................

 požičiavateľ vypožičiavateľ